اوکراینا پرزیدنتی ولودیمیر زلنسکی اؤلکه‌سینه سفر ائدن امریکانین خاریجی ایشلر ناظیری آنتونی بلینکن و ساوونما ناظیری لوید آستین ایله اؤلکه‌لرینه یاردیم و روسیایا قارشی تحریم لرین گوجلندیریلمه‌سینی موذاکیره ائتدیک‌لرینی بیلدیریب.
زلنسکی "تلگرام" حسابیندا وئردیگی آچیقلامادا بلینکن و لوید آستین‌ین کریتیک دؤورده رئاللاشدیردیغی سفری‌نین اوکراینا اوچون دگرلی و اؤنملی اولدوغونو قئید ائدیب.
زلنسکی امریکا-یا اوکراینایا گؤستردیگی کمکه گؤره تشککور ائدیب:
"بلینکن و لوید آستین ایله اوکراینایا ساوونما یاردیمی، مالیه دستکی و تهلوکه‌سیزلیک گارانتی لرینی، روسیایا قارشی تحریم لرین گوجلندیریلمه‌سینی موذاکیره ائتدیک". معلومات وئردی.
اوکراینا دوولت باشقانلیغی اوفیسی‌نین موشاویری آلکسی آررستوویج گئجه ساعات‌لاریندا "فئیگین لیوئ" کانالیندا آچیقلاما وئره‌رک، بلینکن و لوید آستین‌ین کیئوه گئتدیگینی بیلدیریب:
"بو گون امریکا-لیلار کیئوده‌دیر. بلی، پرزیدنتله (زلنسکی) گؤروشورلر".
